**Hortobágy Község**

**Polgármesterétől 3 . sz. napirend**

**E L Ő T E R J E S Z T É S**

(a képviselő-testület 2024. december 12-ei rendkívüli, nyilvános ülésére**)**

**Tárgy:** Hortobágy Község nemzeti vagyonáról szóló rendelet módosítása

*Tisztelt Képviselő-testület!*

Hortobágy Község Önkormányzata Képviselő-testülete a 93/2024. (X. 29.) Hö. hat. szerint hozzájárult a Hortobágyi Kht. Irodaház Társasház tulajdonában álló 40/72 helyrajzi számú ingatlan értékesítéséhez 298.000.000 forint vételáron, azzal, hogy az Önkormányzat a saját tulajdonú ingatlanrészek és a közös tulajdonú ingatlanrészek tulajdoni hányadára tekintettel nettó 53.360.000.- forint vételárrészre tart igényt, valamint azzal a kikötéssel, hogy az Önkormányzatot illető vételárrész összegét a vevő az adásvételi szerződés megkötésétől számított 60 napon belül Hortobágy Község Önkormányzata számlájára átutalja, továbbá hogy az ingatlan átadására az adásvételi szerződés megkötésétől számított 6 hónapon túl kerüljön sor.

A döntést közöltük a tulajdonostárs Hortobágyi Természetvédelmi és Génmegőrző Nonprofit Kft-vel és a vételi ajánlatot tevő POLIKOV Kft-vel is.

2024. november 26. napján a POLIKOV Kft. eljuttatta az Önkormányzat részére a vételi ajánlatának kiegészítését, melyben a Képviselő-testület feltételeit elfogadta. (előterjesztés melléklete)

Az értékesítés folyamatának lépései

1. A 40/71 helyrajzi számú ingatlan jelenleg a Hortobágy Község nemzeti vagyonáról szóló 8/2021. (VI. 30.) önkormányzati rendelet (a továbbiakban: Vagyonrendelet) 2. melléklete szerint korlátozottan forgalomképes törzsvagyonába tartozik. Át kell minősíteni üzleti vagyonná.

2. Mivel az ingatlan területén helyezkedik el a Községháza és az Általános Iskola között húzódó úttest egy része ezért telekalakítással az úttest területét le kell választani telekalakítási eljárással az üzlet tárgyát képező ingatlanról.

3. A Vagyonrendelet vonatkozó szabályozása alapján, mivel nettó 15 millió forintot meghaladó értékű az ingatlan az értékesítésére csak nyilvános versenyeztetés útján kerülhet sor. (Vagyonrendelet 5. § (7) bekezdése és 7. §)

4. Az eladásról hozandó döntéssel egy időben rendelkezni kell a helyi önkormányzat képviselő-testülete és szervei, továbbá a helyi önkormányzat által fenntartott, közfeladatot ellátó intézmény, költségvetési szerv elhelyezését, valamint azok feladatának ellátását szolgáló épület, épületrész átsorolásáról a korlátozottan forgalomképes törzsvagyonba sorolásáról.

*Tehát első lépésként:*

*Az Önkormányzat korlátozottan forgalomképes törzsvagyonában*

* A **40/72hrsz-ú 7369m2** nagyságú „kivett irodaház és udvar” művelési ágú ingatlant **törölni szükséges**

*Az Önkormányzat üzleti vagyonában*

* A **40/72hrsz-ú 7369m2** nagyságú „kivett irodaház és udvar” művelési ágú ingatlant **új ingatlanként felvenni szükséges**

Kérem a tisztelt Képviselő-testületet, hogy az előterjesztést és a mellékelt rendelet-tervezetet megtárgyalni, a Hortobágy Község nemzeti vagyonáról szóló rendelet módosításáról szóló rendeletet megalkotni szíveskedjen.

**Hortobágy, 2024. december 02.**

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető